બેસ્ટ એ.આઈ. ટેકનીશીયન એવોર્ડ (કૃત્રિમ બીજદાનની કામગીરી કરતા કર્મચારી)ની કેટેગરીમાં રાજ્યના ત્રણ કર્મચારીને પ્રથમ એવોર્ડ પ્રાપ્ત થયો છે. જેમાં રામચંદ્ર પુરુષોત્તમભાઈ પટેલ ઘનિષ્ઠ પશુ સુધારણા યોજના, જિ. બનાસકાંઠા; મૌલિકકુમાર પ્રહલાદભાઈ પટેલ, ઘનિષ્ઠ પશુ સુધારણા યોજના, જિ. મહેસાણા અને કાન્તીભાઈ નાથુભાઈ પ્રજાપતિ, ઘનિષ્ઠ પશુ સુધારણા યોજના, જિ. અરવલ્લીનો સમાવેશ થાય છે. બેસ્ટ એ.આઈ. ટેકનીશીયન એવોર્ડનાં પ્રથમ, દ્વિતીય અને તૃતીય સ્થાનના વિજેતાઓને અનુક્રમે રૂ.૫૧ હજાર, રૂ.૨૧ હજાર અને રૂ.૧૧ હજારની રોકડ રકમ (ચેક), સર્ટીફીકેટ અને મોમેન્ટોથી નવાજવામાં આવેલ છે. એ.આઈ. ટેકનીશીયન એવોર્ડનાં પ્રથમ સ્થાન પર ત્રણ વિજેતાઓ હોઈ રોકડ રકમ ત્રણ વિજેતાઓને સરખે ભાગે વહેંચવામાં આવી છે.